AH ดาวเด่น! ฟื้นตาม“กลุ่มยานยนต์” มั่นใจรายได้โต 10-15%
AH ดาวเด่น! ฟื้นตามกลุ่มยานยนต์ โบรกฯมองเป้า 22 บ. ฟากบริษัทเชื่อรายได้โต 10-15%
AH ดาวเด่น! ฟื้นตามกลุ่มยานยนต์ โบรกฯมองเป้า 22 บ. ฟากบริษัทเชื่อรายได้โต 10-15%
16 ก.พ. 2564

ผู้สื่อข่าวรายงานว่า จากกรณีทาง บล.ฟินันเซีย ไซรัส ประเมินว่ากลุ่มยานยนต์จะมีการฟื้นตัวสดใสขึ้นปี 2564 หลังจากทางสภาอุตสาหกรรมตั้งเป้ายอดผลิตรถยนต์ 1.5 ล้านคัน เพิ่มขึ้น 5% จากงวดเดียวกันของปีก่อน และคาดกลับไปแตะระดับ 2 ล้านคันได้อีกในปี 2568
ผลตามมาเป็นโอกาสที่จะเห็นกำไรของกลุ่มยานยนต์ออกมาเซอร์ไพรส์ อย่างไรก็ตามแต่ยังคงน้ำหนักการลงทุน  Overweight Top Pick คือ บริษัท อาปิโก ไฮเทค จำกัด (มหาชน) หรือ AH แนะนำ “ซื้อ” ราคาเป้าหมาย 22 บาท
เช่นเดียวกับบริษัทคาดรายได้ปี 2564 จะสามารถเติบโตได้ 10-15% ตามอุตสาหกรรมยานยนต์ที่คาดว่าจะฟื้นตัวกลับมามียอดผลิตรถยนต์ที่ราว 1.5-1.6 ล้านคัน จากปี 2563 ที่ผ่านมายอดผลิตรถยนต์ลดลงไปที่ 1.4 ล้านคัน แต่อย่างไรก็ดีเริ่มเห็นสัญญาณการฟื้นตัวของอุตสาหกรรมยานยนต์มาตั้งแต่ช่วงไตรมาส 3/2563 หลังจากที่สถานการณ์การแพร่ระบาดของเชื้อไวรัสโควิด-19 คลี่คลายไปในทิศทางที่ดีขึ้น
 